CELEX: 62015FN0130
Language: da
Date: 2015-10-01 00:00:00
Title: Sag F-130/15: Sag anlagt den 1. oktober 2015 — ZZ mod ECB

18.1.2016   
            
            
               DA
            
            
               Den Europæiske Unions Tidende
            
            
               C 16/52
            
         Sag anlagt den 1. oktober 2015 — ZZ mod ECB
   (Sag F-130/15)
   (2016/C 016/62)
   Processprog: fransk
   
      Parter
   
   
      Sagsøger: ZZ (ved advokaterne L. Levi og A. Tymen)
   
      Sagsøgt: Den Europæiske Centralbank (ECB)
   
      Søgsmålets genstand og beskrivelse af tvisten
   
   Annullation af den af ECD’s direktion trufne afgørelse om ikke at tildele sagsøgeren en supplerende lønstigning for 2015 i forbindelse med den årlige procedure til revision af lønninger og påstand om erstatning for det økonomiske og ikke-økonomiske tab, der angiveligt er lidt.
   
      Sagsøgerens påstande
   
   
               —
            
            
               Annullation af direktionens afgørelse, vedtaget den 24. februar 2015 og meddelt de ansatte den 13. marts 2015, om ikke at tildele sagsøgeren en supplerende lønstigning for 2015.
            
         
               —
            
            
               Annullation af afgørelsen om afslag på den særlige klage, dateret den 10. juli 2014 og modtaget den 20. juli 2014.
            
         
               —
            
            
               Om fornødent annullation af afgørelsen truffet af den kompetente afdelingschef om ikke at have taget sagsøgeren i betragtning til eller foreslået sagsøgeren en supplerende lønstigning, meddelt stiltiende ved direktionens afgørelse af 24. februar 2014 og ved afgørelsen om afslag på den særlige klage af 10. juli 2015.
            
         
               —
            
            
               ECB tilpligtes at erstatte sagsøgerens økonomiske tab, der består i tabet af en mulighed for en supplerende lønstigning for 2015, opgjort til 49 102 EUR, eller, subsidiært, annullation af den procedure, som førte til afgørelsen af 24. februar 2015, og ECB’s tilrettelæggelse af en ny procedure til tildeling af supplerende lønstigninger for 2015.
            
         
               —
            
            
               ECB tilpligtes at erstatte sagsøgerens ikke-økonomiske tab, der efter ret og billighed er opgjort til 10 000 EUR.
            
         
               —
            
            
               ECB tilpligtes at betale sagens omkostninger.